b) Eesti juriidilise isiku ja Iisraeli kodakondsusega legaalselt Saksamaal elava lavastaja vahel sõlmitud tsiviilõigusliku lepingu alusel osutab lavastaja Tallinnas ühe nädala jooksul teenust, mille eest makstakse kunstnikule välja netotasuna (pärast Eesti maksude mahaarvamist) 1000 eurot.  Väljamakse tegijale esitatakse Saksamaa pädeva organi poolt väljastatud tõend A1 selle kohta, et isik on jätkuvalt sotsiaalselt kindlustatud Saksamaal (töötab korraga mitmes riigis, sh oluline osa tööst toimub elukohariigis, seega kuulub kindlustamisele elukohariigis).  Eesti juriidilise isiku poolt makstud tasu kuulub sotsiaalkindlustusmaksetega maksustamisele Saksamaal ning Eestis  tasutakse ainult tulumaksu.  Väljamakse brutosumma enne tulumaksu mahaarvamist on 1265,82 eurot ja tulumaks 265,82 eurot, mis deklareeritakse TSD lisal 2.